**ΣΧΟΛΙΑΣΜΟΣ ΤΙΤΛΟΥ**

Αν υπάρχουν σημεία στίξης τότε εξετάζουμε τη λειτουργία της και σχολιάζουμε ως εξής:

|  |
| --- |
| **Σημείωση**: Αν πρέπει να αποδώσουμε κάποιο σχόλιο στον τίτλο με τη χρήση σημείων στίξης, τότε μπορούν να χρησιμοποιηθούν τα παρακάτω σημεία στίξης με τις αντίστοιχες δηλώσεις:Ø  ΕρωτΕρωτηματικό: μπορεί να δηλώνει απορία... ή ειρωνεία...Ø  Θαυμαστικό: μπορεί να δηλώνει θαυμασμό..., κατάπληξη..., έκπληξη... ή αμφισβήτηση... ή ειρωνεία...Ø  Εισαγωγικά: μπορούν να δηλώνουν έμφαση... ή ειρωνεία... ή μεταφορική χρήση της λέξης που περικλείουν...Ø  Αποσιωπητικά: μπορούν να δηλώνουν απορία... ή αγανάκτηση, αποστροφή... ή δισταγμό, αποθάρρυνση... ή χιούμορ... ή ειρωνεία...  |

Επίσης προσέχουμε:

1.αν είναι δηλωτικός δηλαδή αν βρίσκεται σε αντιστοιχία με το περιεχόμενο του άρθρου που ακολουθεί ή όχι .

2.αν έχει κάποιο σχόλιο με το οποίο φαίνεται η άποψη του συγγραφέα.

3.Χρησιμοποιείται αναφορική ή ποιητική λειτουργία της γλώσσας, κυριολεκτική ή μεταφορική;

4.το ύφος είναι χιουμοριστικό, επίσημο, απλό κ.λ.π. Συμβαίνει συχνά μια σχετικά ασήμαντη είδηση να αποσπά την προσοχή του αναγνώστη με έναν τίτλο δραματικό, πρωτότυπο ή καυστικό.

5.υπάρχει ρήμα; σε τι πρόσωπο βρίσκεται α, β ή γ; σε τι έγκλιση (οριστική, υποτακτική ή προστακτική) αν ναι τι σύνταξη έχει; Ενεργητική ή παθητική ;Αν δεν έχει ρήμα γράφουμε ότι ο συγγραφέας μεταδίδει άμεσα το μήνυμα χωρίς χρήση ρήματος.

6.Σχολιάζουμε τη σειρά των λέξεων. Με τι ξεκινάει; Με ρήμα; με ουσιαστικό; με επίθετο;. Αν ξεκινά με ρήμα δίνει έμφαση στην ενέργεια, στη δράση που αυτό εκφράζει. Αν ξεκινά με ουσιαστικό ή άλλο ονοματικό σύνολο δίνεται έμφαση στο πρόσωπο, στο γεγονός.

7.Γράφουμε αν ο τίτλος είναι σύντομος, εύστοχος και αν προσελκύει το ενδιαφέρον του αναγνώστη.

Στον τίτλο συχνά παραλείπονται χάριν συντομίας οι λέξεις που υπονοούνται εύκολα [άρθρα, προθέσεις, σύνδεσμο κ.λ.π]